ভেনেজুয়েলা–মালয়েশিয়া সম্পর্ক
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।
মালদ্বীপের অর্থনীতি
মালদ্বীপের ১,১৯০ টি দ্বীপের মধ্যে, মাত্র ১৯৮ টিতে মানুষ বসবাস করে। জনসংখ্যা সমগ্র দেশ জুড়ে ছড়িয়ে ছিটিয়ে রয়েছে, এবং জনসংখ্যার সবচেয়ে বড় ঘনত্ব হচ্ছে রাজধানী দ্বীপ মালেতে। পানীয় জল এবং আবাদী জমির সীমাবদ্ধতা, পাশাপাশি জনসংখ্যার অত্যাধিক ভিড়ের সমস্যার মুখোমুখি হতে হয় মালেতে বসবাসকারী মানুষদের।